
A szolgáltatásminőség fejlesztése egy erdélyi nagyfesztivál esetében

Kulcsszavak: vevői hőség, vevői elégedettség, szolgáltatások
Az erdélyi fiatalok körében manapság alapvető program minden évben a VIBE Fesztivál. Ez a rendezvény egy találkozási pont számunkra, amely szórakozás mellett lehetőséget nyújt tanulásra és új emberek megismerésére is. De hogyan alakul a fiatal fesztiválozók igénye és hogyan alkalmazkodik ehhez a VIBE? Elég szolgáltatást nyújt? Fel tudja venni a versenyt a többi környékbeli rendezvénnyel? Többek között ezekre a kérdésekre keresem a választ kutatásomban. Célom a vevői megelégedettség feltérképezése, az elégedettség és a vevői hűség közötti összefüggések vizsgálata a 2023-as VIBE Fesztivál résztvevőinek körében. Egy kérdőíves kutatással felmértem ezt fel. A válaszok alapján és a rendzvény szervezőivel készített inerjúk alapján fejlesztési javaslatokat tettem a rendezvény azon tényezőire vonatkozóan, amelyek a legnagyobb mértékben befolyásolják a vevői hűséget. A hosszútávú siker ugyanis a hűséges fogyasztók által érhető el és a hűségesítés alapja, hogy megismerjük a fogyasztók igényeit és elégedettségi szintjét.



